## Pravilnik o razvrstavanju poslovnih subjekata prema Nacionalnoj klasifikaciji djelatnosti

### NN 22/1995 (31.3.1995.), Pravilnik o razvrstavanju poslovnih subjekata prema Nacionalnoj klasifikaciji djelatnosti

# DRŽAVNI ZAVOD ZA STATISTIKU

Na temelju članka 5. stavka 3. i članka 8. stavka 2. Zakona o Nacionalnoj
klasifikaciji djelatnosti ("Narodne novine", broj 98/94) ravnatelj
Državnog zavoda za statistiku donosi

## Pravilnik

### o razvrstavanju poslovnih subjekata prema Nacionalnoj klasifikaciji djelatnosti

**I. UVODNE ODREDBE**

Članak 1.

Ovim pravilnikom propisuje se sadržaj i način podnošenja prijave za
razvrstavanje subjekata iz članka 2. Zakona o Nacionalnoj klasifikaciji
djelatnosti (u daljnjem tekstu: poslovni subjekti), postupak razvrstavanja
prema Nacionalnoj klasifikaciji djelatnosti (u daljnjem tekstu: NKD), sadržaj
i način dostavljanja obavijesti o razvrstavanju, način utvrđivanja matičnog
broja, te sadržaj, oblik i način vođenja registra poslovnih subjekata razvrstanih
po djelatnostima prema NKD-u.

**II. PRIJAVE ZA RAZVRSTAVANJE POSLOVNIH SUBJEKATA**

Članak 2.

Poslovni subjekt podnosi prijavu za razvrstavanje po djelatnostima prema
NKD-u na obrascu RPS-1.

Članak 3.

Uz prijavu na obrascu RPS-1 poslovni subjekt podnosi i prijavu na obrascu
RPS-2, i to:

1) kada u svom sastavu ima podružnicu pogon i sl. koji su upisani u
registar kod nadležnog tijela (u daljnjem tekstu: dijelovi poslovnog subjekta);

2) kada u svom sastavu ima dijelove koji nisu upisani u registar kod
nadležnog tijela, a koji na različitoj adresi odnosno u različitom sjedištu
obavljaju istu ili različitu djelatnost, ili koji na istoj adresi odnosno
u istom sjedištu obavljaju različitu djelatnost (u daljnjem tekstu: dijelovi
poslovnog subjekta);

3) kada u svom sastavu ima urede, ispostave, postaje i sl. kad je to
utvrđeno propisom (u daljnjem tekstu: dijelovi poslovnog subjekta). Članak
4. Obrasci RPS-1 i RPS-2 s odgovarajučim sadržajem otiskani su uz ovaj
pravilnik i čine njegov sastavni dio.

Članak 5.

Prijave za razvrstavanje iz članka 2. i 3. ovoga pravilnika poslovni
subjekt podnosi Državnom zavodu za statistiku u roku 15 dana od dana primitka
rješenja o upisu u registar kod nadležnog tijela, odnosno od dana donošenja
odluke o osnivanju nadležnog tijela poslovnog subjekta odnosno akta o unutarnjem
ustrojstvu poslovnog subjekta. Rješenja, odluke i akti iz stavka 1. ovoga
članka prilažu se uz prijavu za razvrstavanje.

Članak 6.

Državni zavod za statistiku razvrstava poslovni subjekt prema djelatnosti
koju pretežito obavlja (u daljnjem tekstu: glavna djelatnost). Poslovni
subjekti iz stavka 1. ovoga članka razvrstavaju se prema NKD-u tako da
se utvrđuje podrazred glavne djelatnosti.

Članak 7.

Kada je za poslovni subjekt rješenjem o upisu u registar kod nadležnog
tijela ili propisom utvrđeno obavljanje više djelatnosti, prvo razvrstavanje
prema NKD-u provodi se po prijedlogu poslovnog subjekta. Svako sljedeće
razvrstavanje poslovnog subjekta kojim se mijenja glavna djelatnost provodi
se:

1) na zahtjev poslovnog subjekta, i

2) po službenoj dužnosti na temelju promjene rješenja o upisu u registar
kod nadležnog tijela ili promjene propisa, odnosno na temelju podataka
iz statističkih istraživanja.

Članak 8.

Promjena glavne djelatnosti utvrđuje se:

1) za poslovne subjekte koji obavljaju djelatnost radi ostvarivanja
dobiti proizvodnjom, prometom robe ili pružanjem usluga na tržištu prema
najvećem udjelu u ukupnoj dodanoj vrijednosti ;

2) za poslovne subjekte koji ne ostvaruju dobit proizvodnjom, prometom
robe ili pružanjem usluga na tržištu prema največem udjelu broja zaposlenih
po platnoj listi i isplaćenim bruto plaćama. Za utvrđivanje pokazatelja
iz stavka 1. ovoga članka koriste se podaci poslovnog subjekta o broju
zaposlenih prema platnoj listi, isplačenim bruto plaćama, materijalnoj
imovini po sadašnjoj vrijednosti, investicijama u materijalnu imovinu,
poslovnom prihodu, nabavnoj vrijednosti prodane robe, materijalnim i nematerijalnim
troškovima i troškovima usluga te dodanoj vrijednosti, a koji se daju za
prethodnu kalendarsku godinu.

Članak 9.

Djelatnost dijelova poslovnog subjekta utvrđuje se prema rješenju o
upisu u registar kod nadležnog tijela ili prema propisu o osnivanju ili
temeljnoj namjeni osnivanja neovisno o djelatnosti poslovnog subjekta u
čijem su sastavu.

**III. OBAVIJESTI O RAZVRSTAVANJU POSLOVNIH SUBJEKATA**

Članak 10.

Državni zavod za statistiku izdaje poslovnom subjektu obavijest o razvrstavanju
u roku 15 dana od dana primitka prijave za razvrstavanje.

Članak 11.

Obavijest o razvrstavanju poslovnog subjekta sadrži: naziv odnosno tvrtku
poslovnog subjekta, sjedište i adresu poslovnog subjekta, brojčanu oznaku
pravno ustrojbenog oblika, brojčanu oznaku i naziv podrazreda djelatnosti
NKD-a, matični broj poslovnog subjekta, obrazloženje i uputu o pravnom
lijeku. Obavijest o razvrstavanju dijelova poslovnog subjekta sadrži naziv
odnosno tvrtku dijela, sjedište i adresu dijela i brojčanu oznaku podrazreda
djelatnosti NKD-a.

Članak 12.

Obavijest iz članka 10. ovoga pravilnika Državni zavod za statistiku
izdaje poslovnom subjektu u dva primjerka. Jedan primjerak obavijesti zadržava
poslovni subjekt, a drugi prilaže prilikom otvaranja ili promjena vezanih
uz žiro račun. Za sve dijelove poslovnog subjekta izdaje se poslovnom subjektu
obavijest u jednom primjerku. Troškove razvrstavanja snosi podnositelj
zahtjeva.

**IV. MATIČNI BROJ POSLOVNOG SUBJEKTA**

Članak 13.

Državni zavod za statistiku svakom poslovnom subjektu određuje Sedmeroznamenkasti
matični broj, a dijelu poslovnog subjekta određuje se i četvoroznamenkasti
redni broj uz matični broj.

Članak 14.

Matični broj poslovnog subjekta iz članka 13. ovoga pravilnika određuje
se postupkom dodjele kontrolnog broja po modulu 11.

Članak 15.

Matični je broj stalna oznaka svakog poslovnog subjekta. Matični se
broj rabi u svim statističkim istraživanjima i obvezan je kod razmjene
podataka sa sudovima, tijelima državne uprave, jedinicama lokalne samouprave
i uprave i pravnim osobama koje imaju javne ovlasti.

**V. REGISTAR POSLOVNIH SUBJEKATA**

Članak 16.

Poslovni subjekti i njihovi dijelovi razvrstani po djelatnostima prema
NKD-u upisuju se u Registar poslovnih subjekata koji se vodi kod Državnog
zavoda za statistiku. Registar iz stavka 1. ovoga članka sadrži podatke
s obrazaca RPS-1 i RPS-2 i dokumentaciju koja je uz njih priložena. O promjenama
podataka iskazanih na obrascima RPS-1 i RPS-2 poslovni subjekt izvješčuje
Državni zavod za statistiku u roku iz članka 5. ovoga pravilnika.

Članak 17.

Registar poslovnih subjekata sastoji se od jedinstvene baze podataka
i kartoteke. Jedinstvena baza podataka vodi se na računalu za svaki poslovni
subjekt i njegove dijelove. U bazi podataka uz podatke iz članka 16. stavka
2. vode se i obilježja potrebna za statističke obrade. Kartoteka registra
sastoji se od dosijea poslovnih subjekata. Dosije svakog poslovnog subjekta
sadrži sve zaprimljene prijave za razvrstavanje i svu dokumentaciju u svezi
s prijavama i promjenama poslovnog subjekta i njegovih dijelova.

**VI. PRIJELAZNE I ZAVRŠNE ODREDBE**

Članak 18.

Stupanjem na snagu ovoga pravilnika prestaje primjena Pravilnika o razvrstavanju
organizacija i zajednica po djelatnostima ("Narodne novine",
broj 53/91).

Članak 19.

Ovai pravilnik stupa na snagu osmog dana od dana objave u "Narodnim
novinama".

Klasa: 950-01/95-01/05

Urbroj: 555-01-01-95-5

Zagreb, 29. veljače 1995.

Ravnatelj Državnog zavoda za statistiku

**dr. Jakov Gelo,** v. r.

![](dodatni/362681.gif)

![](dodatni/362682.gif)

![](dodatni/362683.gif)

![](dodatni/362684.gif)

Pravilnik, NN 22/1995-453